La Junta de Govern Local sol·licita subvenció per a la millora del model productiu de 2020-2021
19 de febrer 2020

![](/media/xh5mc1gs/54_c_fachada-del-ayto.jpg)  
La façana de l'Ajuntament de Sagunt​  

  

La Junta de Govern Local de l'Ajuntament de Sagunt ha sol·licitat una subvenció de 131000 euros per al 2020 i 100 000 euros per al 2021, a l'Agència Valenciana de la Innovació (AVI), per a l'execució de dos projectes encaminats a millorar el model productiu de 2020-2021. L'execució de la subvenció té com a objectiu posar en marxa dos projectes: la creació i posada en marxa d'un equip de compra pública innovadora i el disseny de dos jornades anuals de promoció i difusió del coneixement científic i tecnològic, amb la finalitat d'afavorir la innovació, segons informa la delegada de Promoció Econòmica i Industrial, María José Carrera.

  

En el marc de la participació municipal en la convocatòria d'ajudes en matèria d'enfortiment i desenvolupament de l’AVI per a l'exercici d'enguany i el pròxim, des de Promoció Econòmica s'han dissenyat dos projectes, que estan emmarcats en les branques d'actuació d'ajudes d'esta agència. El primer consistix en la creació i posada en marxa d'un equip de compra pública innovadora, amb un pressupost de 95 000 euros per a enguany i 100 000 euros per al 2021; i el segon, en un projecte sobre el disseny de dos jornades anuals de promoció i difusió del coneixement científic i tecnològic, pressupostat amb 36 000 euros per a l'exercici 2020, segons ha informat la delegada.

  

Així mateix, sobre la petició d'esta subvenció, Carrera ha justificat l'objectiu de la realització d'estos projectes: «**Amb la finalitat de divulgar la idoneïtat d'impulsar el canvi de paradigma tecnològic en la societat**».

  

Estes dos sol·licituds de subvenció, en cas de ser concedides, cobririen el cent per cent dels projectes executats, per tant, no caldria aportació municipal.​

​​

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-sol-licita-subvenció-per-a-la-millora-del-model-productiu-de-2020-2021/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-sol-licita-subvenció-per-a-la-millora-del-model-productiu-de-2020-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-sol-licita-subvenció-per-a-la-millora-del-model-productiu-de-2020-2021/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-sol-licita-subvenció-per-a-la-millora-del-model-productiu-de-2020-2021/)